पाएं अपने शहर की ताज़ा ख़बरें और फ्री ई-पेपरडाउनलोड करें
उत्तर प्रदेश में आगरा जिले के मुख्य उद्योग जूता उद्योग ने आगरा में कोविड मरीजों के इलाज के लिए 300 बेड का अस्थाई अस्पताल तैयार किया है। सप्ताह भर के अंदर यह इस्तेमाल के लिए बिल्कुल तैयार हो जाएगा और ऐसा कहा जा सकता है कि इसके बाद आगरा में कोविड मरीज को बेड की परेशानी नहीं आएगी।
आगरा के जूता व्यापारियों ने एकजुट होकर काम करते हुए अपनी संस्था आगरा फुटवियर मैन्यूफैक्चरर्स एंड एक्सपोर्टर्स चैंबर (एफमेक) का एक ट्रस्ट बनाकर सींगना स्थित आगरा ट्रेड सेंटर में जिला प्रशासन और सेना के सहयोग से कोरोना संक्रमितों के उपचार को 300 बेड का अस्थायी कोविड अस्पताल तैयार किया है,जिसे जल्द शुरू किया जाएगा।
फिलहाल 300 बेड का होगा बाद में क्षमता बढाई जाएगी
आगरा में कोरोना संक्रमण की बेकाबू रफ्तार के कारण अस्पतालों में बेड न मिलने की समस्या को देखते हुए आगरा ट्रेड सेंटर सींगना को अस्थायी अस्पताल में बदल दिया गया है।अध्यक्ष पूरन डाबर के अनुसार यह अस्पताल 300 बेड का होगा,जिसकी क्षमता बाद में बढ़ाकर 500 तक की जा सकती है।
फिलहाल ट्रेड सेंटर में बेड तैयार कर लिए गए हैं और ऑक्सीजन सप्लाई के लिए लाइन भी बिछा दी गई।कुछ सामान अभी एयरपोर्ट से आ रहा है और कुछ अभी और आना है। यहां 20 बेड की ट्रायज इमरजेंसी, पांच बेड का आईसीयू, 50 बेड का एचडीयू और 225 बेड का कोविड वार्ड बनाया गया है।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva hin_Deva zho_Hant eng_Latn